**UUTISIA FORDILTA Toukokuu 2013**

**Yksityisautoilijat kiihdyttivät Fordin henkilöautokauppaa Euroopassa**

Euroopan Fordin myyntivolyymi kasvoi huhtikuussa 3 prosentilla viime vuoden vastaavaan ajankohtaan verrattuna. Yksityishenkilöiden henkilöautokauppa 5 maan (Englanti, Saksa, Ranska, Italia, Espanja) päämarkkina-alueella nousi huhtikuussa 8,2 prosenttiin. Fordin markkinaosuus koko Euroopassa oli 7,7 prosenttia. Hyötyajoneuvojen markkina-osuus oli 9,1, prosenttia.

Linkki tiedotteeseen: <http://media.ford.com/article_display.cfm?article_id=38052>

**Transit Custom tähditti Cannes’n elokuvajuhlia**

Cannes’n elokuvajuhlilla oli mahdollista nähdä yksityisten elokuvantekijöiden elokuvia, kun Transit Customista tehtiin pyörillä liikkuva elokuvateatteri. Auton tavaratilassa oli 55-tuumainen plasmanäyttö, josta elokuvia pystyi seuramaan. Ford oli nyt toista kertaa ”Cannes in a Van” -tapahtuman yhteistyökumppani.

Linkki tiedotteeseen: <http://media.ford.com/article_display.cfm?article_id=38061>

**Fiesta oli alkuvuonna Euroopan myydyin pikkuauto**Tammi-maaliskuussa Euroopassa myytiin 77 800 uutta Fiestaa. Eroa seuraavaksi suosituimpaan automerkkiin oli 14 000 autoa. Jos kaikki myydyt Fiestat pysäköitäisiin pituussuunnassa peräkkäin, tarkoittaisi se 770 kierrosta 400 metrin pituisella juoksuradalla.

Linkki tiedotteeseen ja kuvaan: <http://media.ford.com/article_display.cfm?article_id=38043>

**Ford palkittiin ajodynamiikasta**2013 Vehicle Dynamics International Awards on palkinnut Fordin kahdessa eri sarjassa: Dynamics Team of the Year ja Dynamicist of the Year. Fordin ajoneuvodynamiikan osasto sai palkinnon kehitystyöstä, jonka tuloksena ovat syntyneet muun muassa uusi B-MAX, Kuga, Focus ST ja Fiesta ST. Ford Team RS:n ajoneuvodynamiikan erityisasiantuntija David Put sai henkilökohtaisen palkinnon.

Linkki tiedotteeseen: <http://media.ford.com/article_display.cfm?article_id=37995>

Linkki videoon: <http://www.youtube.com/watch?v=H-KempOrImw&list=UU-uGdDHxmwi_eH5t_ph9uuw&index=23>

**Ford Sollersille uusi moottoritehdas ja Ford EcoSportin Venäjän tuotanto**

Fordin venäläinen yhteisyritys Ford Sollers laajentaa toimintaansa perustamalla moottoritehtaan, jossa aloitetaan 1,6-litraisten Duratec-bensiinimoottorien tuotanto vuonna 2015. Tehtaan maksimikapasiteetiksi on arvioitu noin 200 000 moottoria vuodessa. Ford Sollersin kokoonpanotehtaalla aloitetaan puolestaan Venäjän markkinoille tarkoitetun Ford EcoSportin valmistus vuoden 2014 jälkimmäisellä puoliskolla. Fordin katumaastureista Venäjällä ovat myynnissä myös Ford Explorer ja Ford Kuga.

Linkki tiedotteeseen ja kuviin: <http://media.ford.com/news/fordsollersacceleratesgrowthplaninrussiawithnewengineplantandlaunchoffordecosportsuv.htm>

**Prototyypit eloon 3D-tekniikalla**

Fordin insinöörit käyttävät prototyyppiautojen testaamiseen 3D-tekniikkaa. Tietokoneautomatisoituun virtuaaliympäristöön on mahdollista sijoittaa esimerkiksi jalankulkijoita ja pyöräilijöitä, jolloin voidaan testata, miten ne näkyvät auton sisältä katsottuna. Tekniikkaa on käytetty hyväksi mm. suunniteltaessa B-MAXin ovijärjestelmää. Siitä on erityistä hyötyä myös silloin, kun mietitään auton sisätilojen toimivuutta ja miten kuljettaja tai matkustaja ylettyy ohjaamossa vaikkapa mukinpidikkeeseen. Jos testattavana on jokin yksittäinen osa, se voidaan ”rakentaa” 3D-tulosteista. Esimerkiksi B-MAXin ovenkahvan suunnittelussa on hyödynnetty 3D-tulostusta.

Linkki tiedotteeseen: <http://media.ford.com/news/fordengineerstradespannersfor3dglasses.htm>

Linkki lehdistöpakettiin: <http://3dcave.fordmedia.eu>

Linkki videoon: <http://www.youtube.com/watch?v=gD6X6Efkm0o>

**Fordin ja Schaefflerin eWheelDrive-projekti pyrkii mullistamaan kaupunkiautoilun**

Ford ja teknologiayritys Schaeffler ovat esitelleet kehittämänsä Ford Fiestaan pohjautuvan tutkimusauton, jossa voimanlähteenä on kaksi auton takarenkaisiin asennettua sähkömoottoria. Moottorin innovatiivinen sijoittelu mahdollistaa takapenkin sijoittamisen nykyisiin kahden istuttaviin autoihin tai runsaat säilytytilat ulkomitoiltaan pieneen autoon. Teknologian ansiosta auton voi ehkä tulevaisuudessa myös pysäköidä kadun varteen sivusuunnassa. Pienikokoisten nollapäästöisten rengasmoottoriautojen toivotaan helpottavan autoilua etenkin tulevaisuuden suurkaupungeissa.

Ford jatkaa rengasmoottoreiden testausta ja kehitystä Schaefflerin ja muiden yhteistyökumppaneiden kanssa tarkoituksenaan rakentaa kaksi uutta ajokelpoista autoa vuoteen 2015 mennessä.

Linkki tiedotteeseen ja kuvaan: <http://media.ford.com/news/fordandschaefflerdemonstrateewheeldriveprojectfiestabasedresearchcarcouldimproveurbanmobilityandparking.htm>

Linkki lehdistöpakettiin: <http://www.fordmedia.eu/project/ewheeldrive/>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 175 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.ford.com](http://www.ford.com)

Euroopan Ford valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 69 000 henkilöä. Euroopassa toimii myös Ford Motor Credit Company ja Ford Customer Service Division sekä 24 tuotantolaitosta, joista 15 Ford omistaa kokonaan tai on enemmistöomistaja ja 9 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

 Oy Ford Ab

 (09) 351 700

 rsalin1@ford.com